Geoglyf

Geoglyf (sammensatt fra geo-, fra gresk ge, «jord»«geo-», NAOB + -glyf, fra gresk glyphe, «hugge, risse inn», i betydningen «skrifttegn»)«glyf», NAOB er et håndgjort motiv, en stor figur eller tegning skapt på overflaten av bakken,Valenzuela, Daniela & Clarkson, Persis B. (2014):
«Geoglyphs», Encyclopedia of Global Archaeology som i holdbart materiale som stein eller fjell.«geoglyf», NAOB Den er markert med linjer og flater dannet av steiner, grus, jordhauger og liknende eller ved å fjerne eller erstatte overflaten med materialer av annen farge. Geoglyfer varierer i motiv og størrelse (vanligvis på flere meter), men stammer som regel fra forhistorisk tid. De finnes over hele verden og er vanskelige å datere, men mange er flere tusen år gamle. Noen er bare synlige sett fra lufta eller på avstand. Hvorfor de ble opprettet er ikke klart, men kan være gamle markører for land- og ressurser, gravmarkeringer, jaktminner, offentlige seremonielle rom og/eller astronomiske linjer. Hirst, K. Kris (2018): «Geoglyphs: Worldwide Ancient Art of the Landscape», ThoughtCo.Reindel, Markus & Wagner, Günther A. (2009): «New Technologies for Archaeology: Multidisciplinary Investigations in Palpa and Nasca, Peru», Natural science in archaeology, Springer Verlag, ISBN 978-3-540-87437-9; s. 50

En additiv eller positiv geoglyf dannes ved å arrangere og justere materialer på bakken på en måte som ligner petroformer, mens en ekstraktiv eller negativ geoglyf dannes ved å fjerne en del av den naturlige bakkeoverflaten for å skape forskjellig farget eller teksturert bakke på en måte som ligner helleristninger.Nalewicki, Jennifer (20.april 2017): «Where to See Five of the Planet’s Most Mysterious Geoglyphs», Smithsonian Magazine Geoglyfer er generelt en type landkunst, og noen ganger bergkunst. En bakkefigur lages i en skråning, slik at den kan sees på avstand.

 Geoglyfer verden over 
Eksempler på geoglyfer er Nazcalinjene i den tørre Nazcaørknenen i Peru som ble oppdaget på 1920-tallet, linjer og store dyrefigurer laget av inkaindianernes forgjengere før 800 e. Kr. I England er det mange eksempler på at figurer er skapt på fjellsider, som den hvite hesten fra Uffington fra antagelig bronsealderen. De skapes ved å fjerne deler av bakken og fylle med et annet, lettere materiale, som kalkstein eller kritt. Steppegeoglyfene i nordlige Kasakhstan er et antall, minst 260, geometriske figurer i bakken, formet som kvadrater, ringer og andre geometriske former som i strørrelse strekker seg fra 90 m i lengden til over 400 m i diameter.Epstein, Adam (31. oktober 2015): «Even NASA is perplexed by these otherworldly 8,000-year-old formations in Kazakhstan», QZ.comDe kan være så gamle som 8 000 år, eller kanskje 2 800 år gamle. 

Siden 1970-tallet har mange geoglyfer blitt oppdaget på avskoget land i Amazonas regnskog i Brasil, noe som har ført til tanker om førkolumbianske sivilisasjoner.Romero, Simon (14. januar 2012): «Once Hidden by Forest, Carvings in Land Attest to Amazon's Lost World», The New York TimesPärssinen, Martti; Schaan, Denise & Ranzi, Alceu (2009): «Pre-Columbian geometric earthworks in the upper Purús: a complex society in western Amazonia», Antiquity. 83 (322): 1084–1095. 

Marree Man eller Stuarts kjempe er en moderne geoglyf som ble oppdaget i Australia i 1998. Figuren er 4,2 km høy og forestiller antagelig en aborigin. Opprinnelsen er ukjent. Den ble tilfeldig oppdaget av en charterpilot i en overflyvning 26. juni 1998.Sett i Google MapsDebelle, Penelope: «The evidence suggests Marree man was created by people with expert knowledge of aborigines», Geocities. Arkivert fra originalen den 15. november 2004.

På 1960- og 70-tallet var det dessuten stedskunst, en kunstform mellom konvensjonell installasjonskunst og landskapsarkitektur, der naturen inngikk som kunstverk eller kulisse. Også arkitektur, by- og veiplaner kan formes som geoglyfer og tegninger i landskapet sett ovenfra.
LandGeoglyfer Marree ManSajama LinjeneAcre-geoglyfeneAtacama-kjempenDen hvite hesten fra UffingtonDen hvite hest i WestburyDen hvite hest i PewseyDen hvite hest i LitlingtonCerne Abbas kjempenLong Man of WilmingtonBoha geoglyfeneHar Karkom geoglyfeneSteppegeoglyfene i TurgaiKanda geoglyfeneNazcalinjeneParacas CandelabraHullrekken i PeruRussiske geoglyfer, i UralfjelleneGila River dalenSerpent MoundBlythe geoglyfene

 Referanser 

 Litteratur 
 May, Tiffany (19. oktober 2020): 2,000-Year-Old Cat Etching Found at Nazca Lines Site in Peru, The New York Times
 Kennedy, David (2011): «The "Works of the Old Men" in Arabia: remote sensing in interior Arabia», Journal of Archaeological Science. 38 (12): 3185–3203. doi:10.1016/j.jas.2011.05.027.

Se også
 Stedskunst, amerikansk kunstretning fra 1960-tallet der naturen inngår som kunstverk eller kulisse
 Kornsirkel, symboler i kornåkre, tilskrevet uteomjordiske vesener, men er gjort av moderne mennesker

Kategori:Arkeologi
Kategori:Kunst